Document ID: /roh_data/filtered/fineweb-2-filterrobots_roh.jsonl.gz/31896

Rainer Held è creschì si a Landquart e suenter la scolaziun sco scolast primar, ha el studegà a l’universitad a Turitg scienzas da musica ed en l’academia per musica da scola e baselgia Lucerna (oz scol’auta Lucerna-musica). Dasperas ils studis absolvids cun success sco dirigent, cant solistic, musica da scola I/II, ha el anc raffinà sias abilitads en l’exteriur. Rainer Held succeda a Luzius Hassler ch’ha dirigì durant 15 onns il Chor viril Surses.